ઈસ્લામાબાદ- પાકિસ્તાનમાં પોતાની સરકાર બનાવ્યા બાદ PTIના વડા ઈમરાન ખાન પાસે જીતની ઉજવણી કરવાનો કોઈ ખાસ અવસર રહેશે નહીં. કારણકે, પાકિસ્તાનના નવા વડાપ્રધાન સામે અનેક મોટા આર્થિક પડકારો હશે. નિષ્ણાંતોના જણાવ્યા મુજબ ઈમરાન ખાને આ પડકારોનો ઝડપથી સામનો કરવો પડશે. પાકિસ્તાનની નવી સરકારે આગામી કેટલાક સપ્તાહમાં આંતરરાષ્ટ્રીય મુદ્રા કોષ પાસે (IMF) બેલઆઉટની માગણી કરવી પડી શકે છે. હવે જોવાનું એ રહેશે કે, ઈમરાન ખાન તેના ચૂંટણી પ્રચારમાં કરેલા વાયદા મુજબ ઈસ્લામિક વેલફેયર સ્ટેટની રચના કરે છે કે પછી IMF પાસે મદદની માગણી કરશે.